анекдоти за Пари
Иванчо измислил лесен начин да печели пари. Съобразил, че всеки човек има някаква тайна. И ако се престори, че я знае, оня ще му плати да си мълчи.
И така, малкият калпазанин отишъл при баща си и казал:
- Аз знам всичко!
Оня пребледнял като платно! После му дал петдесет лева и помолил:
- Не казвай нищо на майка ти!
После, нашият герой отишъл при майка си и и казал:
- Аз знам всичко!
Тя се разтреперила от главата до петите! Дала му сто лева и помолила:
- Не казвай нищо на баща ти!
Веднъж, Иванчо бил сам вкъщи.
В това време, минал пощальонът да донесе препоръчано писмо.
Хлапакът го погледнал право в очите и изтърсил със сериозен глас:
- Аз знам всичко!
Раздавачът хвърлил чантата с писмата. После, разперил ръце и се просълзил:
- Ела да прегърнеш баща си, сине мой!